Πίτερ Ουστίνοφ

[μικρογραφία|260x260εσ|Σε στιγμιότυπο της ταινίας [Κβο Βάντις (ταινία, 1951)|''Κβο Βάντις'' (1951)]]
[μικρογραφία|260x260εσ|Στιγμιότυπο από την ταινία [Αυτοί που δε ριζώνουν πουθενά|''Αυτοί που δεν ριζώνουν πουθενά'' (1960)]]
[μικρογραφία|260x260εσ|Από την ταινία [Τοπ Καπί (ταινία)|''Τοπ Καπί'' (1964)]]
Ο **Πίτερ Ουστίνοφ** (*Peter Alexander Freiherr von Ustinov*, 16 Απριλίου 1921 - 28 Μαρτίου 2004) ήταν Άγγλος ηθοποιός, θεατρικός συγγραφέας, σεναριογράφος, σκηνοθέτης και παραγωγός του κινηματογράφου και του θεάτρου. Έχει κερδίσει πολλά βραβεία, μεταξύ αυτών και δύο βραβεία Όσκαρ Β΄ Ανδρικού Ρόλου για τις ταινίες *[[Σπάρτακος (ταινία)|Σπάρτακος]] (Spartacus, 1960)* και *[[Τοπ Καπί (ταινία)|Τοπ Καπί]] (Top Kapi, 1964)* το 1961 και το 1965 αντίστοιχα. Θεωρούνταν ένας πολύ ευφυής άνθρωπος και δεινός αφηγητής.

## Βιογραφία
Ο Πίτερ Αλεξάντερ Μπάρον φον Ουστίνοφ γεννήθηκε στις 16 Απριλίου 1921 στο Λονδίνο. Ο πατέρας του Ουστίνοφ, Ιόνας, ήταν υπολοχαγός στη Λουφτβάφε, ενώ αργότερα έλαβε τη βρετανική υπηκοότητα και εργάστηκε για την MI5. Ο Ουστίνοφ είχε επίσης ρώσικη, ελβετική, αιθιοπική, γαλλική και ιταλική καταγωγή. Η μητέρα του Ναντέζντα Λεοντίεβνα "Νάντια" Μπενουά ήταν ζωγράφος. Ο Ουστίνοφ ήταν συμμαθητής με τον γιο του Γιοάχιμ φον Ρίμπεντροπ, Ρούντολφ. Αρχικά, επιστρατεύτηκε με τον Βρετανικό στρατό στον Β΄ Παγκόσμιο Πόλεμο. Ο πρώτος του μεγάλος ρόλος ήταν εκείνος του Νέρωνα στην ταινία ''Κβο Βάντις''. Αργότερα, κέρδισε δύο βραβεία Όσκαρ Β' Ανδρικού Ρόλου για τις ταινίες *[[Σπάρτακος (ταινία)|Σπάρτακος]]* του Στάνλεϊ Κιούμπρικ και *[[Τοπ Καπί (ταινία)|Τοπ Καπί]]* του Ζυλ Ντασέν.

Από το 1969 και έπειτα, ο Ουστίνοφ εγκατέλειψε τον κινηματογράφο και συμμετείχε σε εκστρατείες όπως εκείνες της UNICEF. Στις 31 Οκτωβρίου 1984, ο Ουστίνοφ θα επισκεπτόταν την πρωθυπουργό της Ινδίας Ίντιρα Γκάντι, όμως εκείνη δολοφονήθηκε στον δρόμο για τη συνάντηση. Αργότερα, ο Ουστίνοφ έγινε Πρέσβης Καλής Θελήσεως του ΟΗΕ. Στα τέλη της δεκαετίας του 1960, ο Ουστίνοφ έλαβε την ελβετική υπηκοότητα για να αποφύγει το βαρύ φορολογικό σύστημα της Βρετανίας προς τους πλούσιους. Ο Πίτερ Ουστίνοφ πέθανε στις 24 Μαρτίου 2004 σε μια κλινική της πόλης Ζενολιέ της Ελβετίας. Διακρινόταν επίσης για τη γλωσσομάθειά του, αφού, ενώ είχε ως μητρική του την Αγγλική, μιλούσε άπταιστα Ρωσικά, Γαλλικά, Γερμανικά, Ιταλικά, Ισπανικά, Ελληνικά και Τουρκικά.

Στην Ελλάδα είναι γνωστά τα θεατρικά του έργα *The Love of Four Colonels* (*Ο έρωτας των τεσσάρων συνταγματαρχών*, 1951), *Romanoff and Juliet* (*Ρομανόφ και Ιουλιέτα*, 1956) και *Photo Finish* (1962).
μικρογραφία|Ο Ustinov βρήκε την τελευταία του ανάπαυση στο νεκροταφείο Bursins στο ελβετικό καντόνι Vaud. Η ταφική του πλάκα φέρει σταυρό - παρά τον αυτοπροσδιορισμό του ως κοσμικού ανθρωπιστή - και την επιγραφή:<blockquote>« SIR PETER USTINOV

1921-2004

Writer-Actor-Humanist

Musicien-Membre de l'Institut »</blockquote>

## Φιλμογραφία

## Παραπομπές



Κατηγορία:Άγγλοι σεναριογράφοι
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Βραβευμένοι με BAFTA
Κατηγορία:Βραβευμένοι με Grammy
Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι αυτοβιογράφοι
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Κατηγορία:Άγγλοι σκηνοθέτες κινηματογράφου
Κατηγορία:Άγγλοι ισραηλινής καταγωγής
Κατηγορία:Πρέσβεις Καλής Θέλησης της UNICEF
Κατηγορία:Αποδέκτες του Τάγματος του Χαμόγελου